**Ministru kabineta noteikumu projekta**

**„Komercdarbības atbalsta piešķiršanas kārtība un nosacījumi sociālajiem uzņēmumiem”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu „Komercdarbības atbalsta piešķiršanas kārtība un nosacījumi sociālajiem uzņēmumiem” projekts (turpmāk – Noteikumu projekts) izstrādāts, lai izpildītu Sociālā uzņēmuma likuma (turpmāk – likums) 8.panta sestajā daļā noteikto deleģējumu Ministru kabinetam noteikt komercdarbības atbalsta piešķiršanas kārtību un nosacījumus sociālajiem uzņēmumiem. Attiecībā uz likumā noteiktajiem atbalsta veidiem sociālajiem uzņēmumiem, Noteikumu projekts paredz, ka valsts atbalsta piešķiršanu un uzskaiti tā sniedzējs nodrošina saskaņā ar *de minimis* valsts atbalsta nosacījumiem.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts atbilstoši Sociālā uzņēmumu likuma 8.panta sestajā daļā ietvertajam deleģējumam Ministru kabinetam noteikt komercdarbības atbalsta piešķiršanas kārtību sociālajiem uzņēmumiem un nosacījumus atbalsta piešķiršanai. Noteikumu projekts nosaka kārtību, kādā piešķir komercdarbības atbalstu sabiedrībai ar ierobežotu atbildību, kas likumā noteiktajā kārtībā ieguvusi sociālā uzņēmuma statusu, un nosacījumus komercdarbības atbalsta piešķiršanai. |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Atbilstoši likuma 2.panta pirmajai daļai, sociālais uzņēmums ir sabiedrība ar ierobežotu atbildību, kurai likumā noteiktajā kārtībā piešķirts sociālā uzņēmuma statuss un kura veic labvēlīgu sociālo ietekmi radošu saimniecisko darbību (piemēram, sociālo pakalpojumu sniegšana, iekļaujošas pilsoniskas sabiedrības veidošana, izglītības veicināšana, atbalsts zinātnei, vides aizsardzība un saglabāšana, dzīvnieku aizsardzība vai kultūras daudzveidības nodrošināšana). Noteikumu projekts paredz, ka komercdarbības atbalstu piešķir sabiedrībai ar ierobežotu atbildību, kas likumā noteiktajā kārtībā ieguvusi sociālā uzņēmuma statusu. Papildus likumā izvirzītajiem kritērijiem, sociālā uzņēmuma statusa piešķiršanas kārtību paredz ministru kabineta noteikumi par sociālo uzņēmumu statusa piešķiršanas, reģistrēšanas un uzraudzības kārtību (virzāmi vienlaikus ar Noteikumu projektu). Atbilstoši likuma 4.panta pirmajai daļai, Labklājības ministrija izstrādā politikas plānošanas dokumentus un sociālo uzņēmumu atbalsta programmas. Šobrīd Labklājības ministrijas pārziņā darbojas viena atbalsta programma, kas tiek finansēta no Eiropas sociālā fonda (Darbības programmas „Izaugsme un nodarbinātība” 9.1.1. specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākums „Atbalsts sociālajai uzņēmējdarbībai”). Plānots, ka komercdarbības atbalstu sociālajiem uzņēmumiem varētu sniegt arī citu atbalsta programmu ietvaros, t.sk. tādu programmu ietvaros, kuras nav izstrādājusi Labklājības ministrija, bet nodrošina cita institūcija vai pašvaldība. Līdz ar to piešķirto valsts atbalstu katrā gadījumā piešķir, uzskaita un kontrolē pats atbalsta sniedzējs.

Šobrīd Sociālā uzņēmuma likuma 8.pants „Atbalsts sociālajam uzņēmumam” ietver četrus komercdarbības atbalsta veidus:* plānots, ka Publiskas personas mantas atsavināšanas likums paredzēs atbalstu sociālajiem uzņēmumiem un tiks grozīti arī uz Publiskas personas mantas atsavināšanas likuma pamata izdotie Ministru kabineta 2011.gada 1.februāra noteikumi Nr.109 „Kārtība, kādā atsavināma publiskas personas manta”, kas ietvers komercdarbības atbalsta nosacījumus;
* publiska persona vai tās kapitālsabiedrība, ir tiesīga nodot tai piederošo mantu sociālajam uzņēmumam bezatlīdzības lietošanā atbilstoši Publiskas personas finanšu līdzekļu un mantas izšķērdēšanas novēršanas likumā noteiktajai kārtībai un uz likuma pamata izdot Ministru kabineta 2010.gada 8.jūnija noteikumi Nr.515 “Noteikumi par publiskas personas mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” ietver komercdarbības atbalsta nosacījumus;
* pašvaldība ir tiesīga piešķirt sociālajam uzņēmumam nekustamā īpašuma nodokļa atvieglojumus atbilstoši likumam „[Par nekustamā īpašuma nodokli](https://likumi.lv/ta/id/43913-par-nekustama-ipasuma-nodokli)” un, balstoties uz likumā noteikto, pašvaldība izdod saistošos noteikumus par atbalsta shēmu, vai pieņem lēmumu par individuālā atbalsta piemērošanu nekustamā īpašuma nodokļa atlaides veidā, kas ietver komercdarbības atbalsta nosacījumus.

Atbilstoši likuma 8.panta pirmajai daļai, sociālais uzņēmums neietver ar uzņēmumu ienākuma nodokli apliekamajā bāzē atsevišķus izdevumus, kas arī ir uzskatāms par komercdarbības atbalstu. Komercdarbības atbalsta nosacījumu piemērošanu un kontroli sociālajiem uzņēmumiem nodrošina komercdarbības atbalsta sniedzējs – institūcija, kas piešķir valsts atbalstu sociālajam uzņēmumam. Piešķirot valsts atbalstu sociālajiem uzņēmumiem samazināta uzņēmumu ienākuma nodokļa veidā, komercdarbības atbalsta nosacījumu piemērošanu un uzskaiti sociālajiem uzņēmumiem nodrošina Labklājības ministrija (Noteikumu projekta 1. un 2.punkts). Šai komercdarbības atbalsta kategorijai nav noteikta kārtība, kādā piešķir komercdarbības atbalstu sociālajam uzņēmumam un nosacījumus komercdarbības atbalsta piešķiršanai.1. Likuma 8. panta pirmajā daļā minēto atbalstu un atbalsta programmu ietvaros paredzēto atbalstu sociālajam uzņēmumam sniedz kā *de minimis* atbalstu saskaņā ar Komisijas (ES) 2013. gada 18. decembra regulu Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk — Komisijas regula Nr. 1407/2013) vai Komisijas 2014. gada 27. jūnija Regulu (ES) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (turpmāk – Komisijas regula Nr. 717/2014) attiecībā uz zivsaimniecības uzņēmumiem, kas darbojas saskaņā ar Eiropas Parlamenta un Padomes 2013. gada 11. decembra Regulu (ES) Nr.1379/2013 par zvejas un akvakultūras produktu tirgu kopīgo organizāciju un ar ko groza Padomes Regulas (EK) Nr. 1184/2006 un (EK) Nr. 1224/2009 un atceļ Padomes Regulu (EK) Nr. 104/2000 (turpmāk – Eiropas Parlamenta un Padomes regula Nr. 1379/2013), vai Komisijas 2013. gada 18. decembra Regulu (ES) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (turpmāk – Komisijas regula Nr. 1408/2013). *De minimis* atbalsta apmērs kopā ar attiecīgajā fiskālajā gadā un iepriekšējos divos fiskālajos gados piešķirto *de minimis* atbalstu nepārsniedz Komisijas regulas Nr. 1407/2013 3. panta 2. punktā noteikto maksimālo *de minimis* atbalsta apmēru viena vienota uzņēmuma līmenī — 200 000 *euro* (Noteikumu projekta 3.punkts).
2. Piešķirot valsts atbalstu, tiek ievēroti sekojoši nosacījumi:
* *de minimis* atbalstu piešķir, ievērojot Komisijas regulas Nr. 1407/2013 1.panta 1.punktā, Komisijas regulas Nr. 717/2014 1. panta 1.punktā un Komisijas regulas Nr. 1408/2013 1.panta 1.punktā minētos nozaru un darbības ierobežojumus (Noteikumu projekta 4.1.apakšpunkts);
* sociālajam uzņēmumam piešķiramais atbalsts nepalielina attiecīgajā fiskālajā gadā, kā arī iepriekšējos divos fiskālajos gados saņemtā *de minimis* atbalsta kopējo apmēru līdz līmenim, kas pārsniedz normatīvajos aktos noteikto (Noteikumu projekta 4.2.apakšpunkts);
* valsts atbalstu, kas sniegts likuma un atbalsta programmu ietvaros, drīkst kumulēt ar citu *de minimis* atbalstu līdz normatīvajos aktos noteiktajiem robežlielumam un normatīvajos aktos noteiktajā kārtībā (Noteikumu projekta 4.3. un 4.4.apakšpunkts);
* finanšu atbalstu sociālajam uzņēmumam nepiešķir, ja saimnieciskās darbības veicējam ar tiesas spriedumu ir pasludināts maksātnespējas process, ar tiesas spriedumu tiek īstenots tiesiskās aizsardzības process vai ar tiesas lēmumu tiek īstenots ārpustiesas tiesiskās aizsardzības process, tam ir uzsākta bankrota procedūra, piemērota sanācija vai mierizlīgums, vai tā saimnieciskā darbība ir izbeigta vai tas atbilst normatīvajos aktos noteiktajiem kritērijiem, lai tam pēc kreditoru pieprasījuma pieprasītu maksātnespējas procedūru (Noteikumu projekta 4.5.apakšpunkts).
1. Lai nodrošinātu atbilstošu valsts atbalsta uzskaiti un kontroli, Noteikumu projekts paredz, ka atbalsta sniedzējs *de minimis* atbalsta uzskaiti veic saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem (Noteikumu projekta 5.punkts);
2. Lai pieteiktos atbalsta saņemšanai, sociālais uzņēmums iesniedz atbalsta sniedzēja institūcijai pieteikumu par dalību likumā paredzētajā atbalsta programmā. Tajā pieteicējs apliecina, ka atbalsta programmu īstenošanas periodā sociālā uzņēmuma kā viena vienota uzņēmuma līmenī, tiks ievērots *de minimis* slieksnis. Atbalsta sniedzējs (Labklājības ministrija) izstrādā pieteikuma veidlapas paraugu, ko publicē savā tīmekļvietnē (Noteikumu projekta 6.punkts).
3. Atbilstoši sociālā uzņēmuma statusa piešķiršanas, reģistrēšanas un uzraudzības kārtībai, sociālais uzņēmums katru gadu, sākot ar nākamo gadu pēc sociālā uzņēmuma statusa piešķiršanas, iesniedz Labklājības ministrijā darbības pārskatu (papīra formātā un elektroniski), kurā ietver informāciju arī par sociālajai darbībai novirzīto līdzekļu apmēru. Noteikumu projekts paredz, ka sociālais uzņēmums iepriekšējā gada darbības pārskatā ietver informāciju par atbalsta periodā vispārējā nodokļu režīma ietvaros (t. i., režīmā, kas būtu jāpiemēro, ja sociālais uzņēmums nepiedalītos likumā paredzētajā atbalsta programmā) aprēķināmo uzņēmumu ienākuma nodokli. Tādējādi tiks konstatēts aprēķinātais un aprēķināmais uzņēmuma ienākuma nodokļa apmērs un piešķirtās nodokļu atlaides kopējais apmērs iepriekšējā sociālā uzņēmuma darbības gadā un atbalsta sniedzējs noteiks faktiski piešķirto atbalsta apmēru sociālajam uzņēmumam. Atbilstoši sociālā uzņēmuma statusa piešķiršanas, reģistrēšanas un uzraudzības kārtībai, Labklājības ministrija izstrādā darbības pārskata veidlapas paraugu, ko publicē tīmekļvietnē (Noteikumu projekta 7. un 8.punkts).
4. Atbalsta programmu ietvaros uzņēmumu ienākuma nodokļa atlaide tiek noteikta līdz 100 procentu apmēram, ja atbalsta programmu periodā netiek sasniegts *de minimis* maksimālais apmērs viena vienotā uzņēmuma līmenī. Ja atbalsta sniedzējs konstatē, ka sociālais uzņēmums ir pārsniedzis *de minimis* atbalsta maksimālo apmēru, tas ierosina atcelt sociālā uzņēmuma dalību atbalsta programmā un normatīvajos aktos noteiktajā kārtībā nodrošina, ka sociālais uzņēmums atbalsta maksimālā apmēra pārsniegumu atmaksā (Noteikumu projekta 9. un 10.punkts).
5. Atbilstoši Komisijas regulas Nr. 1407/2013 6.panta 4.punktam, dalībvalstis reģistrē un apkopo visu informāciju par šīs regulas piemērošanu. Šajā informācijā ietver visus datus, kas vajadzīgi, lai pierādītu, ka šīs regulas nosacījumi ir ievēroti. Datus par individuālo *de minimis* atbalstu glabā 10 fiskālos gadus, sākot no šā atbalsta piešķiršanas dienas. Datus par *de minimis* atbalsta shēmu glabā 10 fiskālos gadus, sākot no dienas, kurā saskaņā ar šo shēmu piešķirts pēdējais individuālais atbalsts (Noteikumu projekta 11.punkts).
 |
| 3. | Projekta izstrādē iesaistītās institūcijas | Nav. |
| 4.  | Cita informācija | Nav.  |

|  |
| --- |
| II. Tiesību akta projekta ietekme uz sabiedrību, tautsaimniecības attīstību**un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz komersantiem, kā arī biedrībām un nodibinājumiem, par kuriem ziņas iekļautas sociālo uzņēmumu reģistrā projekta „Atbalsts sociālajai uzņēmējdarbībai” ietvaros. Līdz 2018.gada 18.janvārim pasākuma dalībnieka statusu projekta ietvaros ieguvuši 55 dalībnieki, no tiem 30 ir sabiedrības ar ierobežotu atbildību un 25 biedrības un nodibinājumi.Tāpat noteikumu projekts attieksies uz sabiedrībām ir ierobežotu atbildību, kas pēc likuma un no tā izrietošo MK noteikumu spēkā stāšanās iegūs sociālā uzņēmuma statusu un pretendēs uz likumā paredzēto atbalstu vai finanšu atbalstu tiem paredzēto programmu ietvaros.  |
| 2.  | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5.  | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts anotācijas III sadaļu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Noteikumu projekts stājas spēkā vienlaikus ar likuma spēkā stāšanos (2018.gada 1.aprīlis). Vienlaikus ar noteikumu projektu stāsies spēkā arī citi no Sociālā uzņēmuma likuma izrietoši noteikumi, kuru izstrāde likumā deleģēta Ministru kabinetam:* „Noteikumi par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību” (izsludināti VSS 14.12.2017., VSS - 1289);
* „Noteikumi par Sociālo uzņēmumu komisiju” (izsludināti VSS 16.11.2017., VSS – 1215).
 |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts paredz, ka finanšu atbalsts sociālajiem uzņēmumiem tiek sniegts saskaņā ar:1) Komisijas 2013. gada 18. decembra Regulu (ES) Nr. 1407/2013;2) Komisijas 2014. gada 27. jūnija Regulu (ES) Nr. 717/2014 attiecībā uz zivsaimniecības uzņēmumiem, kas darbojas saskaņā ar Eiropas Parlamenta un Padomes 2013. gada 11. decembra Regulu (ES) Nr. 1379/2013 par zvejas un akvakultūras produktu tirgu kopīgo organizāciju;3) Komisijas 2013. gada 18. decembra Regulu (ES) Nr. 1408/2013. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas regula Nr.1407/2013;Komisijas regula Nr.717/2014;Komisijas regula Nr.1408/2013; |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.1407/2013 1.panta 1.punkts. | Noteikumu projekta 4.1.apakšpunkts. | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.717/2014 1.panta 1.punkts | Noteikumu projekta 4.1.apakšpunkts. | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1408/2013 1.panta 1.punkts. | Noteikumu projekta 4.1.apakšpunkts. | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1407/2013 1.panta 2.punkts. | Noteikumu projekta 4.1.apakšpunkts. | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1407/2013 2.panta 2.punkts; 3.panta 2.punkts. | Noteikumu projekta 4.2.apakšpunkts. | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.717/20142.panta 2.punkts; 3.panta 2. un 3.punkts. | Noteikumu projekta 4.2.apakšpunkts. | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1408/2013 2.panta 2.punkts, 3.panta 2. un 3.punkts. | Noteikumu projekta 4.2.apakšpunkts. | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1407/2013 3.panta 2.punkts. | Noteikumu projekta 4.3.apakšpunkts. | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1408/2013 3.panta 2.punkts. | Noteikumu projekta 4.3.apakšpunkts. | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.717/2014 3.panta 2.punkts. | Noteikumu projekta 4.3.apakšpunkts. | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1407/2013 5.panta 1.punkts. | Noteikumu projekta 4.3.apakšpunkts. | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.717/2014 5.panta 1. un 2.punkts. | Noteikumu projekta 4.3.apakšpunkts. | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1408/2013 5.panta 1. un 2.punkts. | Noteikumu projekta 4.3.apakšpunkts. | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1407/2013 5.panta 2.punkts. | Noteikumu projekta 4.4.apakšpunkts. | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.717/2014 5.panta 3.punkts. | Noteikumu projekta 4.4.apakšpunkts. | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1408/2013 5.panta 3.punkts. | Noteikumu projekta 4.4.apakšpunkts. | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1407/2013 6.panta 4.punkts. | Noteikumu projekta 11.punkts. | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.717/2014 6.panta 4.punkts. | Noteikumu projekta 11.punkts. | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1408/2013 6.panta 4.punkts. | Noteikumu projekta 11.punkts. | Vienība tiek ieviesta pilnībā. | Netiek paredzētas stingrākas prasības. |
| Komisijas regulas (ES) Nr.1407/20138. pants. | Noteikumu projekta 12.punkts. | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1408/2013 8.pants. | Noteikumu projekta 12.punkts. | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.717/2014 8.pants | Noteikumu projekta 12.punkts. | Vienība tiek ieviesta pilnībā. | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1.  | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2018.gada janvārī sabiedrības līdzdalības nolūkos tika ievietots LM tīmekļa vietnē. |
| 2.  | Sabiedrības līdzdalība projekta izstrādē  | Noteikumu projekts 2018.gada janvārī sabiedrības līdzdalības nolūkos tika ievietots LM tīmekļa vietnē. |
| 3. | Sabiedrības līdzdalības rezultāti  | Individuālie sabiedrībaslocekļu vērtējumi par Noteikumu projektu nav saņemti.Noteikumu projekts oficiālās saskaņošanas ietvaros tika saskaņots ar Latvijas Darba devēju konfederāciju, Latvijas Brīvo arodbiedrību savienību un Latvijas Pašvaldību savienību.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Noteikuma projekta izpildi nodrošinās Labklājības ministrija un citas institūcijas, kas sniedz tādu atbalstu sociālajiem uzņēmumiem, kas klasificējams kā valsts atbalsts. |
| 2.  | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekts neparedz Labklājības ministrijas un citu institūciju funkciju paplašināšanu vai sašaurināšanu, kā arī neietekmē pieejamos cilvēkresursus.  |
| 3.  | Cita informācija | Nav. |

Labklājības ministrs J.Reirs

22.03.2018. 13:50

2712

K.Ziediņš

Tālrunis: 67021503

e-pasts: Kristaps.Ziedins@lm.gov.lv